पिछले चार दिन से कर्नाटक में जो जोड़तोड़ चल रहा था, वो धाराशाई हो गया है। कर्नाटक में भाजपा की येदियुरप्पा सरकार केवल ढाई दिन बाद गिर गई। विधानसभा में बीजेपी सरकार का बहुमत परीक्षण होना था, लेकिन बहुमत परीक्षण की नौबत ही नहीं आई। येदियुरप्पा ने अपने बेहद भावुक भाषण के बाद विधानसभा पद से इस्तीफा देने का एलान कर दिया और कहा कि मैं किसानों के लिए काम करना चाहता था, लेकिन हमको बहुमत का आंकड़ा नहीं मिल पाया जिसके कारण मैं ये नहीं कर पाया। अलगी बीजेपी सरकार बनाएगी और जनता के लिए काम करेगी।